אברמק קופלוביץ'

אברהם (אַבּרָמֶק) קוֹפּלוֹביץ (בפולנית: Abraham (Abramek) Koplowicz ; 18 בפברואר 1930 – 1944) היה נער יהודי-פולני שנרצח בשואה; לאחר מותו נמצאה ופורסמה מחברת שיריו.

את מחברת שיריו תרגמה מפולנית לעברית הסופרת והמשוררת עירית עמיאל (ז״ל) ניצולת שואה

את שמונת שיריו כתב אברמק בהיותו בגטו לודז'. שירו המוכר ביותר הוא "חלום״
<ref></ref>:

==ביוגרפיה==
אברמק נולד בלודז' בפברואר 1930, בן יחיד להוריו מנדל ויוכת גיטל. כשהיה בן תשע נדרשה המשפחה לעבור לגטו, והוא החל לעבוד כשוליה במחלקת סנדלרים - נושא שאף עליו כתב בשיריו. את שיריו, שתארו את חוויותיו ואת חייו בגטו, כתב במחברותיו. בשנת 1944 נשלח עם משפחתו למחנה ההשמדה אושוויץ. אמו נשלחה היישר לתאי הגזים, ואברמק ואביו נשלחו למחנות העבודה. באחד הימים החליט האב, מנדל קופלוביץ', להחביא את אברמק כדי לחסוך ממנו את הסבל. בערב חזר וגילה כי בנו איננו עוד – אברמק נרצח בגיל 14. לאחר המלחמה חזר האב ללודז', שם מצא בבית המשפחה ציור ואת מחברת השירים של בנו אברמק.

מנדל התחתן בשנית עם חיה גרינפלד, אמו של אליעזר המכונה לולק. על מחברת השירים, שמר בסוד, ולא גילה על דבר קיומה לבני משפחתו. בשנת 1985, לאחר מותה של אמו (מנדל נפטר ב-1983), מצא לולק, אחיו החורג של אברמק, את מחברת השירים. בשנת 1993 סיימה המתרגמת עירית עמיאל לתרגם את המחברת לעברית. ספר השירים יצא לאור בהוצאת "יד ושם". בהמשך תורגמו השירים ביוזמתו של אליעזר ל-23 שפות נוספות ומשמשים מחנכים ברחבי העולם להנציח את הילדים אשר נספו בשואה. עד סוף ימיו באפריל 2020, המשיך אליעזר להפגש עם קבוצות נוער וצעירים סביב סיפורו של אחיו למחצה, ושיריו.

בפברואר 2004 מצא אורי מייזלמן את הספר בחנות ספרים ישנים בתל אביב. אורי, יחד עם חבריו אוהד קוסקי ורועי הדס מלהקת קרח תשע, הקליטו את שיריו של אברמק קופלוביץ'. ערב יום הזיכרון לשואה ולגבורה תשס"ה (2005) יצא הדיסק "אברמק", כפרויקט ללא כוונת רווח, בהוצאת הנוער העובד והלומד ומרכז ההדרכה 'המעורר'<ref></ref> לחנויות. באותה שנה הושמעו שירים מן האלבום בפתיחת העצרת הראשונה לציון יום השואה הבינלאומי באו"ם.

אמנים נוספים הלחינו משיריו של אברמק, ביניהם המשורר הפולני זביגנייב פרייזנר, כחלק מפרויקט 'יומנים של תקווה'.

==קישורים חיצוניים==
קליפ לשיר "חלום" מאת אברמק קופלוביץ' https://www.youtube.com/watch?v=HAPMOOUuLw0
* [http://www.lodz-israel.co.il/abramek/abramek.html הסיפור של אברמק קופלוביץ'] באתר ארגון יוצאי לודז' בישראל
* [https://www.yadvashem.org/he/events/22-september-2004.html טקס מסירת יומניו של אליעזר "לולק" גרינפלד ליד ושם], באתר יד ושם
* [https://web.archive.org/web/20100110105743/http://noal.org.il/articles/show/82346 אברמק- הנער מגטו לודז'], באתר הנוער העובד והלומד
* [http://cms.education.gov.il/EducationCMS/Units/Mazkirut_Pedagogit/Memory/KatavotVeeruim/Abramek.htm?wbc_purpose=basic אברמק קופלוביץ' (1930 - 1944)], באתר "חלונות לזיכרון": להנצחת מיליון וחצי הילדים שנספו בשואה, משרד החינוך
* יורם בר-קובץ (רביד), [https://web.archive.org/web/20160303191806/http://www.kibbutz.org.il/itonut/2004/haver/040617_b-kovetz.htm שירים מן הגטו], "הקיבוץ", 17 ביוני 2004
* 
* יפעת גדות, [http://www.news1.co.il/Archive/001-D-69865-00.html 60 שנה אחרי שנרצח אברמק קופלוביץ באושוויץ הוקלט בארץ דיסק עם שיריו], חדשות מחלקה ראשונה, 5 במאי 2005
* 
* 
==הערות שוליים==

קטגוריה:ילדים בשואה: פולין
קטגוריה:סופרי השואה
קטגוריה:משוררים יהודים
קטגוריה:משוררים פולנים
קטגוריה:אסירים במחנה הריכוז אושוויץ
קטגוריה:אסירים בגטו לודז'
קטגוריה:סופרים ומשוררים שנספו במחנה ההשמדה אושוויץ
קטגוריה:פולנים שנולדו ב-1930
קטגוריה:פולנים שנפטרו ב-1944